Сергей Есенин
Черни и с пот напоени бразди!…

Превод от руски: Иван Николов, 1984

chitanka.info

Черни и с пот напоени бразди!

Пак ви обичам тъй както преди.

Спра ли на стръмния езерен скат,

лее над мен вечерта благодат.

Сиви колиби се мяркат в нощта,

глухо камъшът приспива калта.

Ври над огнището черен котел,

месецът в съчките мигли е вплел.

Тихо насядали в сънния здрач,

приказки слушат косач до косач.

Нейде далеч откъм речния бряг

пеят приспивно рибарите пак.

Бързеят свети, оловно изгрял…

песен невесела, руска печал.

1914

Издание: Сергей Есенин. Стихотворения. Поеми. Издателство „Народна култура“, 1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.